*A Magyar Tudományos Akadémia*

*SZEGEDI AKADÉMIAI BIZOTTSÁG ÁLLAMPOLGÁRI KOMPETENCIÁK MUNKABIZOTTSÁGA*

*tisztelettel meghívja*

*„A NEM KOGNITÍV KÉSZSÉGEK FEJLESZTÉSE A MUNKAERŐPIACI IGÉNYEK TÜKRÉBEN”*

*CÍMŰ KONFERENCIÁJÁRA*

A konferencia ideje és helye:

2018. november 22. (csütörtök) 9 óra
SZEGEDI TUDOMÁNYEGYETEM JUHÁSZ GYULA PEDAGÓGUSKÉPZŐ KAR
6725 Szeged, Boldogasszony sgt. 6. Kari Tanácsterem (Főépület, I. emelet)

*A KONFERENCIA TÉMÁJA*

Az utóbbi években egyre több hazai és nemzetközi kutatás számol be arról, hogy jelentős hangsúlyeltolódás történt a munkaerőpiacon a munkáltatók által elvárt készségek szempontjából. A kutatási beszámolók szerint megnövekedett a nem kognitív készségek munkaerőpiaci értéke. A technológia, az informatika fejlődésével egyre több olyan foglalkozás szűnik meg, amelyek gépesíthetők, s ezzel egyetemben jelentősen megnövekedett a nem kognitív készségeket (is) igénylő feladatok aránya. Erre a jelenségre először David H. Autor és szerzőtársai tanulmánya irányította rá a figyelmet. Az általuk vizsgált időszakban (1960–2000) folyamatosan növekedett a nem rutin kognitív és szociális készségeket igénylő feladatok aránya, miközben csökkent a rutin és nem rutin jellegű fizikai munkafeladatok és a rutin jellegű, kognitív készségeket igénylő munkafeladatok aránya az USA munkaerőpiacán. Ezekre a gazdasági, technológiai változásokra az oktatáspolitikának reagálnia kell összhangban James Heckman Nobel-díjas közgazdász javaslatának központi gondolatával, az életciklusokhoz illeszkedő beruházások rendszerének gondolatával, miszerint minél korábban invesztálunk az emberi képességek fejlesztésébe, annál nagyobb lesz a gazdasági hozama.

*A KONFERENCIA CÉLJA*

Felhívni a figyelmet a nem kognitív képességekre, a szocio-emocionális fejlődésre és fejlesztésre, amelyek a közeljövőben nagymértékben hozzájárulnak a munkaerőpiaci elhelyezkedéshez.

*Program*

9–9.10 **Megnyitó**

Dr. Döbör András, dékán, a SZAB Állampolgári Kompetenciák Munkabizottságának elnöke

9.10–9.30 Dr. Dombi Edina: *A „puha készségek” (soft skills) fejlesztése és a pályaszocializáció fontossága*

9.30–9.50 Dr. Döbör András: *Ifjúságsegítés vs. ifjúságszervezés: az ifjúsági szakma által igényelt kompetenciák megjelenése a képzésben*

9.50–10.20 Dr. Juhász Valéria – Radics Márta: *A kooperatív és kompetitív (társas)játékok a szocio-emocionális nevelés szolgálatában*

10.20–10.40 **Kávészünet**

10.40–11.00 Dr. Újvári Edit: *A kreativitás és a szociális kompetenciák jelentősége a közösségszervezési tapasztalatok tükrében*

11.00–11.20 Dr. Kinyó László: *Hallgatók digitális olvasás-szövegértésének és IKT-műveltségének online vizsgálata a Szegedi Tudományegyetemen*

11.20– 11.40 Dr. Csetényi Korinna: *A C-generáció mint szociálishálózat-építő generáció jellemzői*

11.40–12.00 Dr. Nagy Angelika: *A kommunikációs zavarok okai és elhárításának módjai a személyközi kommunikációban*

12.00–12.10 **A konferencia zárása**